《夜泊大林铺橐中食物数种不知何人持去》
明代·殷奎

月馆子之晦，风林客正疲。窥烦君子处，憎忝主人时。

谩藏嗟何及，均分浼己卑。丁宁群鼠辈，莫使彦方知。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。